Justina Kovalčika

Justina Marija Kovalčika-Tekeli (; dzimusi  Limanovā, Polijā) ir bijusī poļu distanču slēpotāja. Sacensībās startē kopš 2000. gada, Pasaules kausa posmos — kopš 2001. gada. 2006. gada ziemas olimpiskajās spēlēs Turīnā viņa ieguva bronzas medaļu 30 km brīvā stila slēpojumā, kļūstot par pirmo poļu slēpotāju, kas izcīna medaļu distanču slēpošanā. J. Kovalčika uzvarēja 2008.—2009. gada Pasaules kausa kopvērtējumā, kopvērtējumā triumfējusi vēl trīs reizes. Pasaules kausa posmos guvusi vairāk nekā 30 uzvaras.

Biogrāfija 
2010. gada ziemas olimpiskajās spēlēs Vankūverā J. Kovalčika ieguva pilnu medaļu komplektu. Vispirms viņa izcīnīja sudraba medaļu klasiskā stila sprinta sacensībās, bet pēc tam ieguva trešo vietu iedzīšanas sacensībās (abi slēpošanas stili). Pēdējā sacensību veidā — 30 km distancē klasiskajā stilā viņa finišā par 0,3 sekundēm apsteidza Norvēģijas slēpotāju Maritu Bjergenu un izcīnīja savu pirmo olimpisko zelta medaļu.

J. Kovalčika ir bijusi pieķerta dopinga lietošanā 2005. gada janvārī Universiādes sacensībās Insbrukā un diskvalificēta uz diviem gadiem, tomēr vēlāk soda termiņš tika samazināts uz gadu, bet tā paša gada beigās Sporta Arbitrāžas tiesa diskvalifikāciju atcēla.

2020. gadā J. Kovalčika apprecējās ar alpīnistu Kacperu Tekeli (Kacper Tekieli), kurš gāja bojā 2023. gada maijā noejā no Jungfrau virsotnes Šveices Alpos.

Atsauces

Ārējās saites 

1983. gadā dzimušie
Polijas distanču slēpotāji
Distanču slēpotāji 2006. gada ziemas olimpiskajās spēlēs
Distanču slēpotāji 2010. gada ziemas olimpiskajās spēlēs
Dopinga lietas distanču slēpošanā
Distanču slēpotāji 2014. gada ziemas olimpiskajās spēlēs
Distanču slēpotāji 2018. gada ziemas olimpiskajās spēlēs
Mazpolijas vojevodistē dzimušie
Olimpiskie zelta medaļnieki distanču slēpošanā
Olimpiskie sudraba medaļnieki distanču slēpošanā
Olimpiskie bronzas medaļnieki distanču slēpošanā
2006. gada ziemas olimpisko spēļu medaļnieki
2010. gada ziemas olimpisko spēļu medaļnieki
2014. gada ziemas olimpisko spēļu medaļnieki
Polijas olimpiskie zelta medaļnieki
Polijas olimpiskie sudraba medaļnieki
Polijas olimpiskie bronzas medaļnieki